Държавен вестник, бр. 39, 2012 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  39
11. осъществява дейности по дигитализа­
ция на основния и обменния фонд на музея;
12. предоставя информация на Министер­
ството на културата във връзка с регистрите 
по Закона за културното наследство;
13. поддържа библиотечен фонд със 
специализирана литература в областта на 
културологията и изкуствознанието, нотен 
материал, фонотека и видеотека със звуко- 
и видеоносители с изпълнения на Борис 
Христов и други изпълнители;
14. осъществява контакти и сътрудничест­
во с други културни институти и организации, 
колективи и творци от страната и чужбина;
15. взаимодейства с органите на Минис­
терството на вътрешните работи и прокура­
турата при наличие на данни за незаконно 
придобиване на вещите – обект на иденти­
фикация, или в други случаи.
(3) Във връзка с дейностите по предста­
вяне на живота и творчеството на Борис 
Христов музеят:
1. осъществява образователна дейност в 
курсове, творчески работилници, майсторски 
класове и други форми на усъвършенстване 
на талантливи млади творци;
2. организира публично представяне на 
талантливи млади творци и еталони в изкус­
твото от различни жанрове и генерации;
3. документира чрез фотографии, звуко­
запис и/или видеозапис образователните и 
художествените събития, които организира;
4. организира и поддържа художествена 
галерия с временни експозиции на пластич­
ни изкуства;
5. организира провеждането на национал­
ни и международни прояви – майсторски 
класове, концерти, конкурси, участия във 
фестивали и конкурси;
6. инициира създаването на стипендии 
и награди.
Чл. 9. (1) Музеят формира основен, об­
менен, научно-спомагателен фонд и научен 
архив, които включват:
1. за основния фонд – придобитите от 
музея и предоставените му за безвъзмез­
дно ползване движими културни ценности 
с изключително голямо научно и културно 
значение – национално богатство, както и 
тези, които съответстват на неговия тема­
тичен обхват;
 2. за обменния фонд – движими кул­
турни ценности, които не съответстват на 
тематичния му обхват, както и многократно 
повтарящите се културни ценности от ос­
новния му фонд;
3. за научно-спомагателния фонд – пред­
мети и други материали от значение за 
изследователската, експозиционната и об­
разователната дейност на музея;
4. за научния архив:
а) документите по издирването, иденти­
фицирането, изследването, съхраняването, 
консервацията, реставрацията, движението 
и представянето на движимите културни 
ценности;
б) отчетните документи за движимите 
културни ценности, съхранявани от тях 
постоянно или временно: документи за про­
изход, за постъпване или придобиване от 
музея, оценителни протоколи, инвентарни 
книги и други;
в) научната и справочната документация: 
научни паспорти и картотеки;
г) документи и материали, свързани с 
живота и творчеството на Борис Христов.
(2) Научният архив се съхранява без­
срочно в музея.
Чл. 10. Движими културни ценности, ин­
вентирани във фонда на музея, подлежат на 
инвентаризация по реда на Наредба № Н-6 
от 2009 г. за формиране и управление на 
музейните фондове (ДВ, бр. 2 от 2010 г.). 
Движимите културни ценности се отчитат 
извънсчетоводно, без стойност.
Раздел ІІ
Управление и устройство на музея
Чл. 11. (1) Музеят се ръководи и пред­
ставлява от директор. 
(2) Правоотношенията с директора на 
музея възникват въз основа на конкурс за 
срок 5 години. Конкурсът се провежда от 
комисия, назначена по реда на Кодекса на 
труда, в състава на която се включват и 
представител на Министерството на култу­
рата и двама музейни експерти. 
(3) Директорът организира, координира 
и контролира цялостната дейност на музея, 
като:
1. управлява средствата на музея;
2. осъществява връзка и координация 
на културния институт с други държавни 
органи и културни институти;
3. определя със заповед материалноот­
говорното лице за опазване, съхранение и 
отчитане на фондовете на музея;
4. сключва, изменя и прекратява трудовите 
договори на служителите и обслужващия 
персонал, определя размера на индивиду­
алното трудово възнаграждение и другите 
материални стимули в съответствие с на­
личните средства и нормативни изисквания;
5. утвърждава правилник за вътрешния 
трудов ред и вътрешни правила за работната 
заплата, изготвя длъжностни характеристики 
на всички служители;
6. осъществява други правомощия, регла­
ментирани в Закона за културното наследство 
и други нормативни актове.